5 Maniere om jou brein skerp te hou - Voelgoed
Tuis Voelgoed Artikels 5 Maniere om jou brein skerp te hou
5 Maniere om jou brein skerp te hou
Soos wat ons ouer word, raak dit moeiliker om te onthou. Gelukkig kan jy op enige ouderdom jou geheue verbeter.
Eet tog net jou groente elke dag
Groente is ryk aan vitamiene en voedingstowwe wat jou breinselle beskerm. Maar sodra jy 'n tamatie pluk of 'n wortel uit die grond trek, verminder die voedingswaarde daarvan. As jou groente en vrugte vir dae lank in jou yskas bly gaan dit jou nie veel help nie. Vries dit liewer want vars groente en vrugte is die beste opsie.
Jou brein kort ook gereelde oefening
Dit is die beste manier om jou verstandelike agteruitgang te vertraag aangesien geheueverlies gewoonlik met ouderdom gepaard gaan. Kyk of jy kan onthou wie wanneer verjaar en maak 'n punt daarvan om gereeld 'n boek te lees, want hoe meer jy lees, hoe meer oefen jy jou brein. Kliek op http://voelgoedwinkel.co.za/boeke vir 'n paar inspirerende boeke.
Dans en musiek, dis wat die brein jonk hou
Oefening verhoog die brein se neurogenese tempo – die vorming van nuwe breinselle. Om werklik jou grysstof te ontwikkel, doen 'n oefening wat jou fisies en verstandelik stimuleer. 'n Goeie voorbeeld is dans. Dit vereis baie breinkrag om jou liggaam in 'n gekoördineerde wyse in ritme saam met die musiek te beweeg.
Kies rooiwyn in plaas van vervelige wit
Rooiwyn bevat resveratrol en antioksidante. Navorsing toon dat dit bloedvate in jou hart beskerm. Drink 'n glas of twee. Dit kan jou net goed doen.
Dis verbasend hoe 'n middagslapie die geheue verfris
Dis hoekom 'n middag slapie belangrik is: Nuwe inligting dring jou brein binne soos wat eposse in jou inbox gaan lê. Net soos wat jou inbox vol raak, word jou brein ook. Terwyl jy slaap sorteer jou brein hierdie inligting wat jy deur die loop van die dag versamel het en nuwe spasie word geskep. Wie het gesê jy kan nie liaseerwerk in jou slaap doen nie?